S-117/2007

Mál þetta, sem dómtekið var 12. september sl., er höfðað með ákæru lögreglustjórans á Eskifirði, útgefinni 3. ágúst 2007, á hendur S-kk-þgf H-kk-þgf F-kk-þgf, kt. 000000-0000, Birkifelli, Hornafirði og Ó-kk-þgf E-kk-þgf Ó-kk-þgf, kt. 000000-0000, Flatey I, Hornafirði “fyrir líkamsárás á Höfn, með því að hafa aðfaranótt sunnudagsins 3. júní 2007, á sjómannadagsdansleik í íþróttahúsinu, Víkurbraut 9, fyrirvaralaust ráðist á J-kk-þf B-kk-þf, kt. 000000-0000, og báðir slegið hann hnefahögg í höfuðið og hent honum í gólfið og veist að honum þar, með þeim afleiðingum að hann hlaut 2 cm. langan skurð vinstra megin á höfði, blæðingu undir húð og mar á allstóru svæði vinstra megin á höfði, húðblæðingu neðan við vinstra auga og húðrispu frá vinstra auga niður á kinnbein.

Telst þetta varða við 1. mgr. 217. gr. almennra hegningarlaga nr. 19,1940, sbr. breytingarlög.

Þess er krafist að ákærðu verði dæmdir til refsingar.

Þá krefst J-kk-nf B-kk-nf, kt. 000000-0000, þess að ákærðu verði, in solidum, dæmdir til að greiða sér skaðabætur að fjárhæð kr. 293.968-, með vöxtum skv. 8. gr. laga nr. 38/2001, frá 3. júní 2007 til greiðsludags, en ef greitt verður síðar en 3. september 2007 er gerð krafa um dráttarvexti skv. 1. mgr. 6. gr., sbr. 9. gr. sömu laga frá þeim degi til greiðsludags.”

Um málavaxtalýsingu er skírskotað til ákæru.

Ákærðu játuðu báðir brot sitt skýlaust fyrir dóminum eins og því er lýst í ákæru. Þykir með játningu ákærðu sem á sér stoð í gögnum málsins sannað að ákærðu hafi gerst sekir um þá háttsemi sem ákært er fyrir og er brot ákærðu rétt heimfært til refsiákvæða í ákærunni.

Við þingfestingu málsins kváðust ákærðu samþykkja að greiða tjónþola 200.000 krónur í skaðabætur með vöxtum eins og krafist væri í ákæru. Af hálfu tjónþola var fallist á að lækka höfuðstól bótakröfunnar í 200.000 krónur.

Ákærði, S-kk-nf H-kk-nf F-kk-nf, gekkst á árinu 2003 undir greiðslu sektar og sviptingu ökuréttar vegna ölvunaraksturs. Þá var ákærði hinn 19. apríl 2004 dæmdur í 2 mánaða fangelsi, skilorðsbundið í 2 ár, vegna brots gegn 1. mgr. 218. gr. almennra hegningarlaga.

Við ákvörðun refsingar er litið til þess að ákærði hefur játað brot sitt og samþykkt að greiða brotaþola bætur. Er þetta hvorutveggja virt ákærða til refsimildunar. Með hliðsjón af gögnum málsins verður hins vegar að líta svo á að árás ákærða hafi verið með öllu tilefnislaus. Þá er litið til þess að árásin var unnin í félagi með öðrum og að ákærði hefur áður gerst sekur um líkamsárás. Með vísan til alls framangreinds þykir refsing ákærða hæfilega ákveðin fangelsi í 45 daga.

Ákærði, Ó-kk-nf Ö-kk-nf Ó-kk-nf, gekkst á árinu 2004 undir greiðslu sektar vegna brots gegn ávana- og fíkniefnalöggjöf. Þá var ákærði hinn 3. mars 2005 dæmdur í 3 mánaða fangelsi, skilorðsbundið í 3 ár, vegna brots gegn 1. mgr. 217. gr. almennra hegningarlaga.

Með broti sínu nú hefur ákærði rofið skilorð dómsins frá 3. mars 2005. Ber því með vísan til 60. gr. almennra hegningarlaga að taka upp þann dóm og ákveða ákærða refsingu í einu lagi fyrir bæði brotin með hliðsjón af reglu 77. gr. sömu laga. Við ákvörðun refsingar ákærða er það virt ákærða til refsimildunar að hann hefur játað brot sitt og samþykkt að greiða brotaþola bætur. Á hinn bóginn er litið til þess að árásin var unnin í félagi með öðrum og án nokkurs tilefnis. Þá og litið til þess að ákærði hefur áður gerst sekur um líkamsárás. Með hliðsjón af framangreindu þykir refsing ákærða hæfilega ákveðin fangelsi í 4 mánuði.

Rétt þykir með hliðsjón af ungum aldri ákærðu að fresta fullnustu refsingar þeirra og ákveða að hún falli hún niður að liðnum 3 árum frá uppkvaðningu dómsins haldi ákærðu almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með ákærðu og brotaþola hefur náðst samkomulag um bætur að fjárhæð 200.000 krónur og er sú fjárhæð tekin til greina með vöxtum eins og í dómsorði greinir.

Ákærðu greiði sakarkostnað að fjárhæð 7.500 krónur.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, S-kk-nf H-kk-nf F-kk-nf, sæti fangelsi í 45 daga en fullnustu refsingarinnar er frestað og skal hún falla niður að liðnum 3 árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði Ó-kk-nf Ö-kk-nf Ó-kk-nf, sæti fangelsi í 4 mánuði en fullnustu refsingarinnar er frestað og skal hún falla niður að liðnum 3 árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu greiði sakarskostnað að fjárhæð 7.500 krónur.

Ákærðu greiði brotaþola, J-kk-þgf B-kk-þgf, óskipt 200.000 krónur í skaðbætur með vöxtum samkvæmt 8. gr. laga nr. 38/2001 frá 3. júní 2007 til 12. október 2007 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

R-kvk-nf B-kvk-nf